burgasdotpro/wikipedia huggingface dataset:
Louky u Polomu

Louky u Polomu je prírodná pamiatka ev. č. 1857 neďaleko obce Sulkovec v okrese Žďár nad Sázavou v nadmorskej výške 560 - 610 metrov. Oblasť spravuje AOPK ČR.
Ochrana.
Predmetom ochrany sú rašelinové lúky s bohatou kvetenou (vstavačovec májový).
Louky u Černého lesa

Louky u Černého lesa je prírodná pamiatka ev. č. 1143 neďaleko obce Vysoké v okrese Žďár nad Sázavou v nadmorskej výške 570 - 580 metrov. Oblasť spravuje Správa CHKO Žďárské vrchy.
Ochrana.
Predmetom ochrany je prírodovedecky cenné územie s výskytom chránených a ohrozených druhov rastlín a živočíchov a ochrana významného skalného útvaru.
Sklenské louky

Sklenské louky je prírodná pamiatka ev. č. 939 neďaleko obce Sklené v okrese Žďár nad Sázavou v nadmorskej výške 720 - 735 metrov. Oblasť spravuje AOPK ČR.
Ochrana.
Predmetom ochrany sú prírode blízke spoločenstvá trvalých porastov s vlhkomilnými a rašelinovými druhmi rastlín, prechádzajúce v spodnej časti v krajinársky hodnotnú individuálne alebo skupinovo rozptýlenú stromovú zeleň tvorenú napospol smrekom.
Ruské (prírodná rezervácia)

Ruské je prírodná rezervácia v správe štátnej ochrany prírody Poloniny.
Nachádza sa v katastrálnom území obce Stakčín v okrese Snina v Prešovskom kraji. Územie bolo vyhlásené v roku 1988 na rozlohe 1,4614 ha. Ochranné pásmo nebolo určené.
Predmetom ochrany je: "PR je vyhlásená na ochranu teplomilných vlhkých a slatinných spoločenstiev Bukovských vrchov s výskytom ohrozených druhov rastlín na členitom reliéfe. Vzácny a ohrozený je ker kručinôčka krídlatá, rozšírená v Nízkych Beskydách a Poloninách."
Svratka (prírodná pamiatka)

Svratka je prírodná pamiatka ev. č. 1858 neďaleko obce Ujčov v okrese Žďár nad Sázavou v nadmorskej výške 320 - 330 metrov. Oblasť spravuje AOPK ČR.
Ochrana.
Predmetom ochrany je malá časť brehového porastu s hojným výskytom perovníka pštrosieho.
Mrázkova louka

Mrázkova louka je prírodná pamiatka ev. č. 250 neďaleko obce Bory v okrese Žďár nad Sázavou v kraji Vysočina. Chránené územie s rozlohou 2,26 ha v nadmorskej výške 535 - 544 metrov spravuje pracovisko AOPK ČR.
Predmet ochrany.
Chránené územie je charakterizované ako mozaika lúčnych biotopov vlhkých pichliačových lúk, nevápnitých machových slatinísk a podhorských psicových trávnikov. Vyskytujú sa tu vzácne a ohrozené druhy rastlín a živočíchov, ako je rosička okrúhlolistá, vstavačovec májový, bielokvet močiarny a hadivka obyčajná.
Dostupnosť.
Prírodná pamiatka sa nachádza asi 2 km severne od obce Bory. Zo zhruba 3 km vzdialenej železničnej zastávky Sklené nad Oslavou na železničnej trati č. 250 vedie k tejto lokalite červeno značená turistická cesta.
X (album, Ed Sheeran)

x (čítaj „multiply“) je druhý štúdiový album anglického speváka-skladateľa Eda Sheerana. Vyšiel 20. júna 2014 v Austrálii a na Novom Zélande, a celosvetovo 23. júna 2014.
Dobrá Voda (prírodná pamiatka)

Dobrá Voda je prírodná pamiatka ev. č. 1444, ktorá sa nachádza východne od obce Vídeň a západne od obce Dobrá Voda v okrese Žďár nad Sázavou. Správa AOPK ČR.
Ochrana.
Predmetom ochrany sú mokraďové lúky s početnými vstavačmi. V oblasti sa nachádzajú ohrozené druhy rastlín ako páperník úzkolistý, vstavačovec májový, vachta trojlistá alebo praslička riečna a šípovka vodná.
The Best (album, Nikolaj Noskov)

The Best je kompilačný album najväčších hitov od ruského hudobníka Nikolaja Noskova, ktorý vydal 7. októbra 2016
Prázdniny (seriál)

Prázdniny je slovenský 
rodinný
komediálny televízny seriál z produkcie televízie JOJ, ktorý mal premiéru 18. januára 2017. 19. marca 2017 bola potvrdená druhá séria, ktorá mala premiéru 21. februára 2018. Hneď po výrobe druhej série začala JOJ pripravovať špeciálnu vianočnú časť. 27. marca 2018 bola potvrdená tretia séria. Tajný hosť v Inkognite 4. marca 2019 prezradil, že štvrtá séria sa začne nakrúcať v júni 2019. V júli 2020 bolo oznámené, že štvrtá séria bude pre seriál poslednou, bola naplánovaná na 11. septembra 2020, nakoniec sa na obrazovky dostala od 2. septembra 2020.
Fever

Fever môže byť:
Fermáta

Fermáta môže byť:
LG Volt

LG Volt je androidový smartfón, ktorý vyrába spoločnosť LG Electronics. Predstavený aj uvedený bol v máji 2014.
Obsahuje LCD displej s uhlopriečkou 4,7 palcov s rozlíšením 540 x 960 bodov s bodovou hustotou 234 ppi a operačný systém Android 4.4.2.
Systém na čipe použitý v mobile je Qualcomm MSM8926 Snapdragon 400 s procesorom Quad-core 1,2 GHz Cortex-A7 a grafický procesor Adreno 305. Vnútorné úložisko má kapacitu 8 GB, rozšíriteľné je microSD kartou do 32 GB a pamäť RAM je 1 GB. 
Primárna kamera má 8 MP, sekundárna 1,3 MP. Batéria je odnímateľná Li-Ion s kapacitou 3000 mAh.
Nemecká národná knižnica

Nemecká národná knižnica () je centrálna národná knižnica Nemecka. 
Má tri hlavné časti na dvoch miestach: vo Frankfurte nad Mohanom (bývalá Deutsche Bibliothek vrátanie ústredia) - a v Lipsku (bývalá Deutsche Bücherei a od r. 2010 aj Deutsches Musikarchiv, ktorý sem bol premiestnený z Berlína).
Jiří Brožek

Jiří Brožek (* 11. marec 1947, Roudnice nad Labem) je český filmový strihač.
Biografia.
V rokoch 1967–1973 vyštudoval obor strihová skladba a réžie na pražskej FAMU. Neskôr pracoval vo filmovom štúdiu Barrandov, od 1976 pôsobí ako samostatný strihač. Za svoju kariéru zostrihal viac ako 100 celovečerných filmov, desiatky televíznych inscenácií a rad televíznych seriálov.
Spolupracoval okrem iných s Ladislavom Smoljakom ("Vrchní, prchni!", "Jára Cimrman ležící, spící"), Karlom Kachyňom, Jiřím Menzelom ("Postřižiny", "Vesničko má středisková"), Věrou Chytilovú, Martinom Šulíkom ("Slnečný štát") alebo Václavom Havlom ("Odcházení").
Je držiteľom deviatich ocenení Český lev za filmy "Krvavý román" (1993), "Je třeba zabít Sekala" (1998), "Anděl Exit" (2000), "Nuda v Brně" (2003), "Slnečný štát" (2005), "Hezké chvilky bez záruky" (2006), "...a bude hůř" (2007), "Odcházení" (2011) a "Špina" (2017), dvakrát získal slovenskú filmovú cenu Slnko v sieti za "Slnečný štát" (2006) a "Cigán" (2012). Je členom České filmovej a televíznej akadémie (ČFTA) a čestným členom Slovenské filmovej a televíznej akadémie (SFTA).
Je ženatý a má tri deti.
Generation

Generation môže byť:
Ruská národná knižnica

Ruská národná knižnica () je knižnica v Petrohrade. Je jednou z dvoch najvýznamnejších knižníc v Rusku a patrí medzi popredné svetové knižnice. Vznikla v roku 1795 zákonom Kataríny Veľkej. Vo svojich zbierkach opatruje okolo 17 miliónov kníh a iných objektov. Celkom kolekcia obsahuje rukopisov starých a vzácnych kníh, tlačovín.
Next

Next môže byť:
NeXT môže byť:
Real Time

Real Time môže byť:
Vabank

Vabank (staršie a pôvodne va banque) je (pôvodne v hazardných hrách) hra o celý vklad, o všetko, stávka na jednu kartu, resp. v širšom zmysle veľmi riskantné až hazardné konanie. Výraz pochádza z francúzštiny, kde va banque znamená „ide o celý bank“, resp. úplne doslova „ide bank“.
Výraz pochádza pôvodne z kartovej hry farao, ktorá bola populárna v 18. a 19. storočí. Znamená, že hráč staví rovnakú hodnotu ako je aktuálna hodnota peňazí v banku hry. Vabank je vo všeobecnosti riskantný ťah v tom, že hráč staví všetko, hrá o všetko, teda môže všetko stratiť alebo rovnakú hodnotu získať.
Vabank sa stal známym výrazom najmä vďaka jeho použitiu v písomnej zmienke o rozhovore medzi Adolfom Hitlerom a Hermannom Göringom v čase vyvrcholenia poľskej krízy, pred druhou svetovou vojnou. Göring naliehal na Hitlera aby nezachádzal príliš ďaleko s jeho riskantnou hrou spočívajúcou v poštvaní Angličanov proti Poliakom, na čo Hitler odpovedal, že po celý svoj život hral vabank.
Rasuveň

Rasuveň je prírodná pamiatka ev. č. 1448 neďaleko obce Bory v okrese Žďár nad Sázavou v kraji Vysočina. Chránené územie o rozlohe 20,5 ha v nadmorskej výške 532 - 578 metrov, ktoré sa nachádza na katastri Dolní Bory, miestnej časti obce Bory, spravuje pracovisko AOPK ČR.
Predmet ochrany.
Dôvodom ochrany je zachovanie zvyšku lesa s prirodzenou skladbou jedľobukového vegetačného stupňa. Pre zachovanie tohto cenného územia bolo príslušnou vyhláškou ustanovené okolo prírodnej pamiatky ochranné pásmo.
Dostupnosť.
Prírodná pamiatka Rasuveň sa nachádza necelý 1 km juhovýchodne od obce Krásněves. Neďaleko od južného okraja chráneného územia vedie lesom žlto značená turistická cesta Sklené nad Oslavou - Netín, po ktorej možno sem dôjsť z cca 2,5 km vzdialených Dolných Borov.
Pernovka

Pernovka je prírodná pamiatka ev. č. 306, ktorá sa nachádza severozápadne od Nového Mesta na Morave v okrese Žďár nad Sázavou. Správa CHKO Žďárské vrchy.
Ochrana.
Predmetom ochrany je rašelinová lúčka s typickou vegetáciou.
U Bezděkova

U Bezděkova je prírodná pamiatka ev. č. 460 neďaleko obce Nové Město na Moravě v okrese Žďár nad Sázavou v nadmorskej výške 620 - 625 metrov. Oblasť spravuje AOPK ČR CHKO Žďárské vrchy.
Ochrana.
Predmetom ochrany je lokalita šafranu bielokvetého.
Thomas Pesquet

Thomas Gautier Pesquet (* 27. február 1978, Rouen, Francúzsko) je francúzsky aerokozmický inžinier, pilot a astronaut ESA. V roku 2009 bol prijatý v nábore astronautov do Európskej vesmírnej agentúry a v roku 2010 úspešne dokončil základný výcvik pre let do vesmíru. V roku 2014 bolo oznámené jeho obsadenie v Expedícii 50/51 na Medzinárodnú vesmírnu stanicu (ISS), ktorá začala 17. novembra 2016. Späť na Zem sa vrátil 2. júna 2017 s veliteľom Olegom Novickým.
Život.
Thomas Pesquet sa narodil 27. februára 1978, pochádza zo severofrancúzskeho mesta Rouen. V roku 2001 ukončil štúdium na Vysokej škole letectva a kozmonautiky (École Nationale Supérieure de l’Aéronautique et de l’Espace) ziskom magisterského titulu v odbore konštrukcia a riadenie kozmických lodí. Potom bol krátko zamestnaný vo francúzskej firme Thales Alenia Space a španielskej kozmickej spoločnosti GMV.
V rokoch 2002 až 2004 pracoval vo francúzskej vesmírnej agentúre (CNES) ako výskumný inžinier na autonómnych vesmírnych misiách. V roku 2004 podstúpil letecký výcvik pod spoločnosťou Air France a v roku 2006 začal lietať s lietadlom Airbus A320 ako komerčný pilot. Nalietal viac ako 2 300 hodín a stal sa tiež leteckým inštruktorom na A320.
V roku 2009 bol prijatý ako astronaut Európskej vesmírnej agentúry (ESA) a v novembri 2010 úspešne dokončil základný výcvik na astronauta. V roku 2014 bol vybraný ako aquanaut na podvodnom laboratóriu NEEMO 18, kde strávil deväť dní. V roku 2014 ESA oznámila jeho obsadenie v Expedícii 50/51 na Medzinárodnú vesmírnu stanicu (ISS). Dňa 17. novembra 2016 vyštartoval z kozmodrómu Bajkonur v lodi Sojuz MS-03. Thomas bol tiež náhradníkom za astronauta ESA, Andreasa Mogensena, z Dánska, ktorý letel na ISS v septembri 2015 len na 10 dní. Dňa 13. januára 2017 uskutočnil Thomas Pesquet spoločne s americkým astronautom, Shaneom Kimbroughom, svoj prvý výstup do otvoreného vesmíru (EVA). Cieľom výstupu, ktorý trval 5 hodín a 58 minút, bola výmena batérií z energetického okruhu 1A v sektore S4 na priehradovej konštrukcii stanice. Dňa 24. marca 2017 absolvoval druhý výstup do otvoreného vesmíru s astronautom Shaneom Kimbroughom. Cieľom výstupu trvajúceho 6 hodín a 34 minút bola inštalácia nového riadiaceho počítača, príprava na oddelenie modulu PMA-3 a premazávanie staničného robotického ramena. Thomas Pesquet sa vrátil na Zem s veliteľom Sojuzu MS-03, Olegom Novickým, dňa 2. júna 2017, kedy návratový modul Sojuzu uskutočnil bezproblémové pristátie v kazašskej stepi neďaleko Džezkazganu. Po tomto lete má na konte 196 dní, 17 hodín a 50 minút strávených vo vesmíre. 
Thomas Pesquet je najmladším astronautom ESA.
Osobný život.
Thomas Pesquet má staršieho brata. Má čierny opasok v džude, ďalej ho baví basketbal, beh a plávanie. Má rád cestovanie, čítanie a hrá na saxofón.
Díly u Lhotky

Díly u Lhotky je prírodná pamiatka ev. č. 942, lokalita Lhotka pri Žďári nad Sázavou v okrese Žďár nad Sázavou. Správa AOPK ČR CHKO Žďárské vrchy.
Ochrana.
Predmetom ochrany je podhorská lúka s výskytom rastu vstavačovitých rastlín.
Novotný

Novotný je rozšírené české a slovenské priezvisko. V Česku je tretie najčastejšie, s najväčším výskytom v mestách Praha, Brno, Hradec Králové, České Budějovice, Pardubice a Tábor. Na Slovensku sa vyskytuje predovšetkým na východnom Slovensku, najviac v Spišskej Novej Vsi, Prešove, Smižanoch (okres Spišská Nová Ves) a Jarovniciach (okres Sabinov).
Známi nositelia.
Novotná
Gemer-Malohont (časopis)

Gemer-Malohont bol časopis, ktorý vychádzal na Slovensku od roku 1919.
Časopis vychádzal raz týždenne aj s prílohou „Úradné zprávy Županského úradu Gemer-malohontskej župy“ (príloha od 19211922), v roku 1930 to bola príloha „Zástanca slovenských dedín“.
Jež (časopis)

Jež bol časopis, ktorý vychádzal na Slovensku v medzivojnovom období.
Jež bol humoristický časopis, ktorý vychádzal v Bratislave raz mesačne. Text a obrázky, ktoré časopis uverejňoval, boli honorované.
Jüdisches Familienblatt

Jüdisches Familienblatt bol časopis, ktorý vychádzal na Slovensku od roku 1926. 
Jüdisches Familienblatt bol časopis Židovskej strany, ktorý vychádzal v Bratislave každý piatok.
Zdroj.
JÜDISCHES FAMILIENBLATT. In: "Bibliografia slovenských a inorečových novín a časopisov z rokov 1919 - 1938". Zost. Kipsová et al. Martin : Matica slovenská, 1968. 1074 s.
Lučšije pesni (2008)

Lučšije pesni () je kompilačný album najväčších hitov od ruského hudobníka Nikolaja Noskova, ktorý vydal v roku 2008.
Okean ľubvi

Okean ľubvi () je kompilačný album najväčších hitov od ruského hudobníka Nikolaja Noskova, ktorý vydal v roku 2003. Je posledný album Nikolaja Noskova s firmou NOX Music, potom podpísal zmluvu s Misterija zvuka.
EVA (samohybná húfnica)

155mm ľahká vezená húfnica EVA je samohybný autonómny delostrelecký systém, slovenskej výroby. Ide o delostreleckú zbraň s automatickým nabíjaním, ktorá je schopná zabezpečiť účinnú paľbu priamym aj nepriamym zameraním. Vyznačuje sa veľkým dostrelom, značným účinkom munície v cieli, dobrou presnosťou a vysokou rýchlosťou streľby. 
Vznik a vývoj.
Húfnica vznikla spoluprácou spoločností KONŠTRUKTA - Defence a ZŤS Špeciál patriacich pod skupinu firiem DMD GROUP. Konštrukčne vychádza z objektu 155mm samohybná kanónová húfnica Zuzana 2, z ktorého preberá maximálne možné množstvo skupín a konštrukčných riešení overených v doteraz realizovaných skúškach na Slovensku aj v zahraničí. Vyznačuje sa nižšou hmotnosťou vďaka čomu je prepraviteľná aj nákladným lietadlom, napr. typ C-130 Hercules.
Húfnica sa skladá zo zbraňovej nadstavby, podvozku a palubného riadiaceho systému, hydraulickej a elektrickej sústavy. Hlavnou zbraňou je húfnica kalibru 155 mm o dĺžke hlavne 52 kal. Zbraňová nadstavba je vybavená automatickým systémom nabíjania, ktorý tvoria dopravníky munície pre 12 ks striel a 12 ks náplní, podávače a nabíjacie ústrojenstvo - to umožňuje streľbu MRSI, vystrieľanie 5 rán v prvej minúte, resp. 9 rán za dve minúty. Pre vystrieľanie munície uloženej v dopravníkoch nie je potrebné vystúpenie obsluhy z kabíny, všetku činnosť ovláda veliteľ z kabíny podvozku. Na podvozku je uložených ďalších 12 kusov striel a náplní v schránkach. 
TMG EVA používa podvozok TATRA 8 x 8, prípadne variant 6 x 6. 
Palubný riadiaci systém umožňuje maximálnu autonómnosť zbrane pri určovaní vlastnej polohy, pri zamierení zbrane a pri určení balistických podmienok streľby. Zároveň umožňuje diagnostiku všetkých prvkov, ktoré majú vplyv na úspešné plnenie palebnej úlohy. 
TMG EVA je určená na:
TMG EVA sa vyznačuje:
Oficiálne bola predstavená 19. mája 2015 na medzinárodnej výstave vojenskej techniky IDET v Brne. V roku 2023 bola predstavená samohybná kanónová húfnica BIA, ktorá spája prvky húfnice EVA a Zuzana 2.
Južné Pohronie

Južné Pohronie boli noviny, ktoré vychádzali na Slovensku v 30-tych rokoch 20. storočia.
Noviny boli týždenníkom regionálneho charakteru a vychádzali v Leviciach. Boli Orgánom Republikánskej zemedelskej strany.
Noviny v septembri 1934 zmenili názov a ďalej vychádzali ako Pohronie.
Periodicita.
Noviny začali vychádzať od 28. októbra 1932.
Lietuvos gėjų lyga

Lietuvos gėjų lyga (, skr. LGL) je litovská mimovládna organizácia, ktorá zastupuje záujmy miestnej LGBT komunity. Je jedinou organizáciou v Litve, ktorá bojuje výlučne za podporu LGBT práv. Bola založená 3. decembra 1993 a patrí medzi najstaršie občianske združenia v krajine. LGL organizuje festival "Baltic Pride", ktorý sa vo Vilniuse koná raz za tri roky. Po ostatné roky vo Vilniuse organizuje festival "Rainbow Days". 
Organizácia a sídlo.
Tím LGL pozostáva z päťčlennej rady, sedemčlenného personálu, dvoch medzinárodných dobrovoľníkov (ktorí sa podieľajú na činnosti organizácie v rámci programu Európskej dobrovoľníckej služby) a viac ako dvadsať miestnych a medzinárodných dobrovoľníkov.
Kancelária LGL, komunitné centrum a jediná LGBT knižnica v krajine sa nachádza na adrese Pylimo 21, Vilnius.
LGL je členskou organizáciou National Equality and Diversity Forum (NEDF) a Human Rights Coalition (HRC). Podieľa sa na spolupráci v rámci medzinárodných zastrešujúcich organizácií ako ILGA (the International Lesbian and Gay Association), IGLYO (the International Lesbian, Gay, Bisexual, Transgender, Queer Youth and Student Organization), EPOA (the European Pride Organizers Association) a TGEU (the European Transgender Network).
Univerzitná knižnica Žilinskej univerzity v Žiline

Univerzitná knižnica Žilinskej univerzity v Žiline (UK ŽU) je ústredným, koordinačným a poradenským pracoviskom Žilinskej univerzity v Žiline. Hlavnou úlohou UK ŽU je spracovať univerzitný elektronický knižnično-informačný systém, získavať, odborne spracúvať, uchovávať, ochraňovať a sprístupňovať domáce a zahraničné, vedecké a odborné informačné dokumenty bez ohľadu na ich formu.
Súčasnou riaditeľkou je PhDr. Alena Mičicová. Univerzitná knižnica zamestnáva celkovo 19 zamestnancov. UK ŽU celkovo disponuje s približne 210 000 knižničnými jednotkami a s celkovým počtom dochádzajúcich periodik 201. UK ŽU používa knižnično-informačný systém DaWinci.
Hiradó

Hiradó boli noviny, ktoré vychádzali na Slovensku od roku 1919.
Hiradó vychádzali v Bratislave okrem pondelka každý deň ráno. Pred rokom 1919 vychádzali ako Nyugatmagyarországi Hiradó.
Legionár (časopis)

Legionár bol časopis, ktorý vychádzal na Slovensku po vzniku Československej republiky.
Legionár vychádzal s podnázvom "Neodvislý časopis", od decembra 1921 s podnázvom "Orgán Československej Obce Legionárskej pre Slovensko". Vychádzal v Bratislave raz týždenne.
Naša Orava

Naša Orava bol časopis, ktorý vychádzal na Slovensku po vzniku Prvej česko-slovenskej republiky.
Naša Orava bol osvetový časopis regionálneho charakteru, ktorý vychádzal od roku 1918. Vychádzal v Dolnom Kubíne každú sobotu. Tento týždenník zanikol pre nedostatok záujemcov a finančnej podpory.
Lučšije pesni v soprovoždenii simfoničeskogo orkestra

Lučšije pesni v soprovoždenii simfoničeskogo orkestra () je live album ruského hudobníka Nikolaja Noskova ktorý vydal v roku 2001.
Na Ostrážné

Na Ostrážné je prírodná pamiatka ev. č. 6023 neďaleko obce Hluboké v okrese Žďár nad Sázavou v nadmorskej výške 534 – 577 metrov. Oblasť spravuje AOPK ČR.
Ochrana.
Predmetom ochrany je mozaika rôzne vlhkých lúčnych biotopov na južne orientovanom svahu s výskytom významných druhov rastlín a živočíchov.
Medzi najvýznamnejších živočíchov nachádzajúcich sa na území PP patrí modráčik bahniskový "(Phengaris nausithous)".
Nyklovický potok

Nyklovický potok je prírodná pamiatka ev. č. 1280. Nachádza sa juhovýchodne od obce Nyklovice v okrese Žďár nad Sázavou. Územie spravuje AOPK ČR.
Ochrana.
Predmetom ochrany je meandrujúci potok s brehovými porastami. Bohatá lokalita bledule jarnej.
European Journal of Ecology

European Journal of Ecology (EJE) je medzinárodný ekologický vedecký časopis, založený v roku 2015, vychádzajúci dvakrát ročne v anglickom jazyku. Časopis založila a vydáva Prešovská univerzita v Prešove vo vydavateľstve De Gruyter Open. Publikuje originálne, nezávislými recenzentmi posúdené (peer reviewed) práce (v kategóriách vedecký článok, prehľadová práca, názory a politické odporúčania), týkajúce sa najrôznejších oblastí ekológie. Všetky články sú pre čitateľov voľne dostupné (Open Access) a od autorov nie sú požadované žiadne poplatky za publikovanie, ani počet strán.
Časopis poskytuje seriózny publikačný priestor nielen skúseným, ale aj začínajúcim vedcom; edičná rada vyžaduje od recenzentov poskytovanie užitočných a podrobných rád, komentárov a konštruktívnej kritiky. Časopis ponúka globálnu dostupnosť publikovaných výsledkov a proaktívnu asistenciu v prezentácii nových vedeckých prác na sociálnych médiách.
Daley Blind

Daley Blind (* 9. marec 1990, Amsterdam) je holandský futbalový obranca. V súčasnosti je hráčom klubu Bayern Mníchov.
Čierny cesnak

Čierny cesnak je typická ingrediencia ázijskej kuchyne (najmä Japonsko a Kórea). Vzniká Maillardovou reakciou (nie fermentáciou), kedy sa celé cibuľa cesnaku vystaví zvýšenej teplote po dobu niekoľko týždňov. Potom sa farba strúčikov zmení z bielej na čiernu. Cesnak zmäkne, výrazná chuť čerstvého cesnaku pominie a cesnak nadobudne sladkú a pikantnú príchuť.
Lučšije pesni (2002)

Lučšije pesni () je kompilačný album najväčších hitov od ruského hudobníka Nikolaja Noskova, ktorý vydal v roku 2002.
Aliancia liberálov a demokratov za Európu

Aliancia liberálov a demokratov za Európu (ALDE) je najstaršou frakciou v Európskom parlamente. Jej zameranie je liberalistické, centristické a pro-európske.
Jej začiatky možno sledovať od roku 1976.
Od januára 2017 tvorí koalíciu s Európskou ľudovou stranou. Kedysi bola jej členom aj SaS, ktorá momentálne patrí do skupiny Európskych konzervatívcov a reformistov. Predsedom ALDE je od 1. júla 2009 Belgičan Guy Verhofstadt. V januári 2017 patril ku kandidátom na predsedu Európskeho parlamentu. Vyjadrením podpory pre nového predsedu Taliana Tajaniho bola fakticky vytvorená nová koalícia, stará EPP-PES padla, keď sa socialisti rozhodli postaviť vlastného kandidáta Pitellu.
Antonio Valencia

Luis Antonio Valencia Mosquera (* 4. august 1985, Nueva Loja) je ekvádorský futbalový obranca. V súčasnosti je hráčom klubu Manchester United, s ktorým uzavrel zmluvu v roku 2009.
LG Wine Smart

LG Wine Smart je androidový zatvárací mobilný telefón, ktorý vyrába spoločnosť LG Electronics. Predstavený bol v auguste a uvedený v septembri 2015.
Obsahuje IPS dotykový LCD displej s rozlíšením 320 x 480 bodov s bodovou hustotou 180 ppi a operačný systém Android 5.1.1.
Procesor je Quad-core 1,1 GHz kapacita vnútorného úložiska 4 GB, rozšíriteľná microSD kartou a pamäť RAM je 1 GB. 
Primárna kamera má rozlíšenie 3,15 MP, sekundárna je VGA.
LG GW620

LG GW620 je prvý smartfón s operačným systémom Android od spoločnosti LG Electronics. Predstavený bol v septembri a uvedený v novembri 2009.
Obsahuje TFT rezistívny LCD displej s uhlopriečkou 3,0 palcov s rozlíšením 320 x 480 bodov s bodovou hustotou 192 ppi a operačný systém Android 1.5 aktualizovateľný na 2.2 a tiež vysúvaciu QWERTY klávesnicu.
Vnútorná pamäť má kapacitu 150 MB, rozšíriteľná microSD kartou do 32 GB, fotoaparát má rozlíšenie 5 MP, sekundárny fotoaparát chýba. 
Batéria je odnímateľná typu Li-Po s kapacitou 1500 mAh.
LG Optimus Big

LG Optimus Big je androidový smartfón, ktorý vyrábala spoločnosť LG Electronics. Predstavený a uvedený bol v apríli 2011.
Obsahuje LCD IPS kapacitný dotykový displej s uhlopriečkou 4,3 palcov s rozlíšením 480 x 800 bodov s bodovou hustotou 217 ppi a operačný systém Android 2.2 aktualizovateľný na 2.3.
Čipová sada je typu TI OMAP 3630 s procesorom 1,0 GHz Cortex-A8 a grafickým procesorom PowerVR SGX530. Vnútorné úložisko má kapacitu 16 GB, je rozšíriteľná microSD kartou do 32 GB. 
Primárny fotoaparát má rozlíšenie 5 MP, k dispozícii je aj sekundárna kamera. 
Batéria je odnímateľná typu Li-Ion s kapacitou 1500 mAh.
Zpět k pramenům

Zpět k pramenům () je dokumentárny cyklus Českej televízie.
Tvorba začala v roku 2004, kedy boli vytvorené scenáre jednotlivých dielov. Nasledovali obhliadky lokalít, ktoré vykonal scenárista a režisér cyklu Bedřich Ludvík a v jednom prípade aj dramaturg Milan Vacek. Lektorovaním scenára boli poverení pracovníci Českej geologickej služby. Počas obhliadok bolo navštívených 108 miest po celom Česku, ale tiež v Rakúsku, Nemecku a Poľsku. V máji potom začalo natáčanie, počas ktorého štáb navštívil 50 sútokov a 44 prameňov. Pôvodne sa plánovalo vytvoriť 24 dielov so 64 riekami, ale nakoniec sa vytvorilo len 13 dielov so 44 prameňmi. Cyklom sprevádzal Luděk Munzar, autorom a interpretom ústrednej piesne bol Bedřich Ludvík.
V roku 2005 potom na cyklus nadviazala rovnomenná kniha, kde sa objavili aj pramene riek, ktoré sa nezmestili do sfilmovaných dielov.
Timotheos (sochár)

Timotheos () bol grécky sochár v 4. storočí pred Kr.
Sochár Timotheos pôsobil približne v rokoch 380340 pred Kr. Jeho rodisko je neznáme. Bol pravdepodobne žiakom sochárskeho majstra Skopu. Pracoval na Asklépiovom chráme v Epidaure a okolo roku 370 pred Kr. na Mauzóleu v Halikarnasse.
Staroveký autor Pausanias na svojich cestách po Grécku navštívil aj Argolidu, kde na vyvýšenine výbežku akropole prístavného mesta Troizén videl pri chráme bohyne Afrodity zvanej "Kataskopia" (Pozorujúca) sochu boha Asklépia, ktorú zhotovil Timotheos. Miestni obyvatelia ho však presviedčali, že to nie je socha Asklépia, ale Hippolita. O Timotheovej účasti na prácach na Mauzóleu v Halikarnasse, jedného zo siedmich divov starovekého sveta, píše Plínius, ktorý uvádza, že na výzdobe mauzólea pracovali aj aténski sochári Leóchares, Bryaxis a Skopas. Túto veľkolepú hrobku dala postaviť Artemisia na pamiatku svojho manžela Mausóla, kráľa v Kárii.
Odborníkom sa porovnávaním podarilo identifikovať dielo každého z uvedených sochárskych majstrov. Podľa Plínia Timotheos vyzdoboval južné priečelie, Leóchares západné, Bryaxis severné a Skopas východné. Toto majstrovské dielo sa stalo pomníkom ich slávy. Zrúcaniny mauzólea preskúmal roku 1857 britský archeológ Charles Newton, ktorý objavil zvyšky vlysov zo skulptúr na podstavci, úlomky štvorzáprahu a sochy Mausola a Artemisie.
Rozhlédni se, člověče

Rozhlédni se, člověče () je dokumentárny cyklus Českej televízie, zoznamujúci s českými, moravskými a sliezskymi rozhľadňami. Autorom a režisérom cyklu je Bedřich Ludvík, spoluautorom Jan Nouza, popredný znalec rozhľadní v Česku. Cyklom sprevádzal Luděk Munzar, letecké zábery sa nakrúcali z vrtuľníka W-3A-Sokol.
Prvá klapka padla 25. mája 1998 a projekt bol dokončený 22. decembra toho istého roku. Prvý diel ČT odvysielala 5. januára 1999, posledný potom 18. mája. Dokument je prvou časťou série, venovanej prírodným zaujímavostiam Česka.
Paměť stromů

Paměť stromů () je pätnásťdielny televízny dokument Českej televízie, zameraný na významné a pamätné stromy Českej republiky. Reláciou natáčanou v rokoch 2001 a 2002 sprevádza Luděk Munzar.
Zameranie relácie.
Cyklus "Paměť stromů" voľne nadväzoval na predchádzajúci cyklus režiséra a scenáristu Bedřicha Ľudovíta "Rozhlédni se, člověče", úspešný dokument o českých rozhľadniach. Na rozdiel od programu o rozhľadniach nebolo cieľom zmapovať všetky pamätné stromy (v dobe prípravy relácie ich bolo registrovaných zhruba 17 tisíc, v roku 2011 ich bolo okolo 25 tisíc), ale zámerom autorov bolo vybrať tie najzaujímavejšie, najstaršie a vyrozprávať ich príbehy a s nimi spojené povesti. Autori sa nepokúšali o encyklopedické triedenie, ale sústredili sa na vzťah medzi človekom a stromom, k čomu im výraznou mierou pomohol prístup Luďka Munzara, sprievodcu seriálom.
Program prezentuje staré stromy jednak novodobými zábermi Jozefa Nekvasil (2002), dobovými kresbami akademického maliara Jaroslava Turka (druhá polovica 20. storočia), príbehmi zozbieranými Dr. Hruškovej a očami Luďka Munzara. Podľa slov Bedřicha Ludvíka sa do 15. dielov nevošli všetky stromy, ktoré boli natočené. Bola to napríklad staručká Žeberská lipa alebo tisícročná Tatobitská lipa, z ďalších to boli lipa v Libomyšli, Přemislovský brest, Smíchovský platan, Lužánky v Brne, Hostýnské platany, buky pod letohrádkom Hviezda, Nasavrcká kastanka, Neustupovská lipa, Běleňská lipa, Vilémovický tis a mnohé ďalšie.
Jedným z najväčších prínosov programu bolo zachytenie veľkého množstva pamätných stromov – predovšetkým cenné sú zábery tých, ktoré už dnes neexistujú (Jemčinská lipa, starý dub v parku Jemčina), alebo ktorých stav sa od roku 2002 zhoršil (Sudslavická lipa a ďalšie).
LG KH5200 Andro-1

LG KH5200 Andro-1 je model androidového smartfónu, ktorý vyrábala spoločnosť LG Electronics pre Južnú Kóreu. Predstavený bol v marci a uvedený júni 2010.
Obsahuje TFT rezistívny LCD displej s uhlopriečkou 3,0 palcov s rozlíšením 320 x 480 bodov s bodovou hustotou 192 ppi. 
Kapacita vnútornej pamäte je 170 MB, rozšíriteľná microSD kartou do 32 GB. Primárna kamera má rozlíšenie 5 MP, sekundárna kamera chýba. 
Batéria je odnímateľná Li-Po s kapacitou 1500 mAh.
LG Optimus True HD

LG Optimus True HD LTE P936 je androidový smartfón, ktorý vyrábala spoločnosť LG Electronics. Predstavený bol v apríli a uvedený v máji 2012.
Obsahuje IPS LCD displej s uhlopriečkou 4,5 palcov s rozlíšením 720 x 1280 bodov s bodovou hustotou 326 ppi a operačný systém Android 2.3.6. 
Použitý systém na čipe je Qualcomm APQ8060 Snapdragon S3 a procesor Dual-core 1,5 GHz Scorpion, grafický procesor Adreno 220. Kapacita úložiska je 4 GB, rozšíriteľná microSD kartou do 32 GB a pamäť RAM je 1 GB. 
Primárna kamera má 13 MP, sekundárna 1,3 MP. 
Batéria je odnímateľná Li-Ion s kapacitou 1830 mAh.
Nikumaroro

Nikumaroro, alebo Gardnerov ostrov, je súčasťou Phoenixských ostrovov a republiky Kiribati v západnej časti Tichého oceánu. Ide o odľahlý koralový atol podlhovastého a trojuholníkového tvaru s bohatou vegetáciou a veľkou centrálnou morskou lagúnou. Nikumaroro je približne 7,5 km dlhý a 2,5 km široký. Ostrov krátky čas obývalo 20 Britov, ktorí tu v roku 1892 budovali kokosovú plantáž. V roku 1929 tu stroskotala nákladná loď "Norwich City", pričom 11 námorníkov sa utopilo a 24 sa podarilo zachrániť. Vrak lode sa na západnom okraji atolu nachádza dodnes. Pri snahách obnoviť na ostrove plantáže tu Briti v roku 1940 objavili stopy osídlenia spolu s neúplnou kostrou. V roku 1963 osadu nakoniec opustili a v súčasnosti je ostrov neobývaný.
Od roku 2008 je súčasťou chráneného územia Phoenix Islands Protected Area, ktoré je s celkovou rozlohou najväčšou morskou chránenou oblasťou v Tichom oceáne.
Atol Nikumaroro bol predmetom významných špekulácií a prieskumu ako miesta núdzového pristátia americkej pilotky Amelie Earhartovej a jej navigátora Freda Noonana v roku 1937 počas ich posledného letu pri pokuse uskutočniť let okolo sveta. Na základe vedeckej štúdie publikovanej v roku 2018 americkým forenzným antropológom Richardom Jantzom vo vedeckom časopise Forensic Anthropology možno konštatovať, že kosti nájdené Britmi na atole Nikumaroro ešte v roku 1940, sú na 99% pozostatkami legendárnej pilotky. Jantz vo svojej štúdii rovnako ako bádatelia z Medzinárodnej skupiny pre záchranu historických lietadiel ("The International Group for Historic Aircraft Recovery", "TIGHAR") tvrdí, že lietadlo Lockheed Model 10E Electra s Ameliou Earhartovou a jej navigátorom Fredom Noonanom na palube núdzovo pristálo na plytčine neobývaného atolu Nikumaroro. Posádka mohla ešte asi týždeň po pristátí vysielať núdzový signál a s najväčšou pravdepodobnosťou tak aj urobila. Výskumníci TIGHAR-u tvrdia, že našli trosky lietadla na dne mora neďaleko ostrova, kam ich podľa nich z plytčiny odniesli morské prúdy. Bádatelia na ostrove našli aj fragmenty kostí a ďalšie artefakty, ktoré mohli patriť Earhartovej a Noonanovi. Nimi nájdené kostrové pozostatky však boli natoľko malé, že z nich nebolo možné určiť, komu patria. Podľa objavov je tak veľmi pravdepodobné, že Earhartová a Noonan tu žili ako stroskotanci niekoľko týždňov až mesiacov, kým zomreli, pravdepodobne na dehydratáciu (na ostrove nie je zdroj pitnej vody).
Flóra a fauna.
Kokosové palmy rastú na ostrove do výšky 15 metrov a sú pozostatkom britského pokusu o vybudovanie plantáže.
Atol Nikumaroro sporadicky navštevujú biológovia, ktorých sem priťahujú rozsiahle morské a vtáčie ekosystémy. Na atole žije veľká populácia kraba palmového, sťahovavých vtákov a krýs. V okolitých vodách bolo pozorovaných niekoľko druhov žralokov a delfín skákavý.
Okrem toho, že ostrov je súčasťou chráneného územia Phoenix Islands Protected Area, bol vyhlásený aj za významné vtáčie územie.
Ouperek

Ouperek je prírodná pamiatka ev. č. 1680 neďaleko obce Bobrůvky v okrese Žďár nad Sázavou v nadmorskej výške 520 – 561 metrov. Oblasť spravuje AOPK ČR.
Ochrana.
Predmetom ochrany je významné mineralogické nálezisko s výskytom celého radu minerálov albitovej zóny (muskovit, apatit, brookit, záhneda, albit, skoryl, anatas) v dutinách viac ako 20 telies pegmatitu.
Rybníky u Rudolce

Rybníky u Rudolce je prírodná pamiatka ev. č. 6013 neďaleko obce Rudolec v okrese Žďár nad Sázavou v nadmorskej výške 583 – 590 metrov. Oblasť spravuje AOPK ČR.
Ochrana.
Predmetom ochrany sú rybníky s výskytom vzácnej vegetácie letnených rybníkov a nadväzujúce mokraďové a rašelinové biotopy, populácie významných druhov rastlín, predovšetkým koleanta útleho "(Coleanthus subtilis)".
Píla (závod)

Píla je závod, ktorý spracováva drevo z guľatiny na rezivo. Moderné závody často zahŕňajú aj ďalšie pridružené činnosti, napríklad spracovanie dreveného odpadu.
Jadrom závodu bývala v minulosti väčšinou rámová píla (gáter), oceľový rám s paralelne napnutými pílovými listami, ktorý kmitá vo zvislom smere. Ďalšou, modernejšou alternatívou je pásová píla, kde jeden kruhový pílový list píli guľatinu postupne.
Prvé záznamy o vodou poháňaných píl sa objavili na území Slovenska v 15. storočí. Prvá parná píla (gáter) na území dnešného Slovenska bola postavená po roku 1856 vo Veľkej Bytči.
Hérakleitos zo Samu

Hérakleitos () bol olympijský víťaz v behu na jedno stadion v roku 208 pred Kr.
Hérakleitos zo Samu bol na 143. olympijských hrách korunovaný olivovým vencom za víťazstvo v behu na jedno stadion. Staroveký historik Polybios uvádza: "„Podľa správy od Aristodéma z Élidy začínali záznamy o atlétoch, prirodzene o víťazoch, od dvadsiatej siedmej olympiády. Predtým nebolo žiadne meno zaznamenané, pretože v predchádzajúcej dobe o to nedbali. V dvadsiatej siedmej olympiáde je zaznamenaný Koroibos z Élidy ako prvý víťaz v stadiu a táto olympiáda bola prvá, od ktorej začína grécka chronológia“". Podľa tradície sa prvé olympijské hry konali v roku 776 pred Kr. a beh na jedno stadion bol ich jediným pretekom a ostal hlavným pretekom aj po zavedení ďalších súťažných disciplín. Menom jeho víťaza sa olympiády označovali. V skutočnosti bol v starovekom Grécku tento zoznam olympiád spoločne s ich víťazmi zostavený koncom 5. stor. pred Kr. a od 4. stor. pred Kr. ho grécki historici používali pri datovaní. 
Olympijské víťazstvo Hérakleita je zaznamenané v Eusebiovom diele Kronika (), a to v zozname olympijských víťazov, ktorý vyhotovoval z písomnosti Iulia Africana, autora diel, zachovaných prevažne len vo fragmentoch.
Marañón (rieka)

Marañón () je peruánska rieka dlhá . Je ľavostrannou zdrojnicou rieky Amazon, ktorú vytvára po sútoku s Ucayali.
Pramení asi severovýchodne od mesta Lima, v nadmorskej výške 4 840 metrov a veľkú časť toku smeruje na sever. Neskôr sa stáča východným smerom a pokračuje Amazonskou nížinou. Jej povodie má rozlohu a stredný prietok dosahuje cca za sekundu.
Ucayali (rieka)

Ucayali () je juhoamerická rieka, dlhá . Je pravostrannou zdrojnicou rieky Amazon, ktorú vytvára po sútoku s Marañónom.
Vzniká sútokom riek Tambo a Urubamba, jej povodie má rozlohu a stredný prietok dosahuje cca za sekundu. Spočiatku tečie údolím Ánd, neskôr smeruje severným smerom Amazonskou nížinou až k mestu Iquitos, kde sútokom s Marañónom zaniká.
Amazonská nížina

Amazonská nížina alebo Amazónia je najrozsiahlejšia nížina na svete, rozloha asi 7,5 mil. km². Nachádza sa v južnej Amerike, v povodí rieky Amazonka, rozprestiera sa najmä na území Brazílie, západné časti sú v Peru a Kolumbii.
Amazonská nížina ma rovníkové tropické podniebie so zrážkami 1 500 – . Je veľmi riedko osídlená a stále nie celkom preskúmaná. Obývajú ju indiánske kmene, takmer úplne bez kontaktu so súčasnou civilizáciou.
Zkamenělý zámek (prírodná pamiatka)

Zkamenělý zámek je skupinové skalisko v Čechách, 3 km východne od Svratky v nadmorskej výške 765 m. Skalný útvar je z východnej strany obohnaný násypom a dvojitým valom. Od roku 1977 je chránený ako prírodná pamiatka.
História.
Podľa vykopaných nálezov vykonávaných v 80. a 90. rokoch 20. storočia sa vedeckí pracovníci zhodli na tom, že sa jedná o miesto s neolitickým a so slovanským osídlením. Zkamenělý zámek nebol pevnosťou, ako sa často súdi, ale hradiskom, v ktorom sa v rôznych dobách (kamennej, bronzovej, železnej) vystriedalo mnoho rôrnych rodinných skupín.
Názov.
Je pravdepodobné, že toto miesto bolo pomenované v dobe staroslovanskej. V starých letopisoch sa uvádza názov "Strahwiow", ktorý sa asi vzťahoval nielen k blízkemu potoku, ale aj k návršnému hradisku. Najpravdepodobnejší výklad pomenovania hradiska Karlštejn lebo Kalštejn znie, že bolo utvorené nemeckým lesným personálom podľa veľkého holého kameňa, tj. Holý kameň nemecky Kahl - rovnako. Z toho ľud potom utvoril Kalštejn. 
Pôvod je teda nepochybne nemecký. Zodpovedá tomu aj zápis vo Svrateckej farskej matrike z doby, kedy na vznikajúcu osadu - dnešné osada Karlštejn (súčasť obce Svratouch) s kaštieľom - bolo prenesené meno najbližšieho pomenovaného miesta (hradiska Kalštejna) a kedy sa potom pre hradisko ujal názov Starý Kalštejn alebo Karlštejn. Názov Zkamenělý zámek sa objavil až v druhej polovici 19. storočia, kedy zapracovala ľudová fantázia, ktorá videla v nápadne utváranej sústave skalísk "skamenený" zámocký útvar (veža, okno, schody, dom atď.).
Archeologický výskum.
Pri výkopoch v priestore Zkamenělého zámku tu bolo nájdených niekoľko predmetov: úlomky kamenného mlatu, žarnov, drtidlo, hlavička zvieraťa, množstvo kostí zvierat, železné nasadzovacie a bodacie šípky, veľké množstvo úlomkov z hlinených nádob a rad drobných železných predmetov. Väčšina nálezov sa dnes nachádza v múzeách v Hlinsku, v Poličke, Svratke a v Chrudimi.
Zkamenělý zámek

Zkamenělý zámek môže byť:
Negro (Amazonka)

Negro (, ) je rieka v Južnej Amerike, ktorá patrí k najdlhším prítokom Amazonky. Preteká Kolumbiou, Venezuelou a Brazíliou a rozloha jej povodia je .
Pramenným tokom je kolumbijská rieka Guainía, vytvárajúca viaceré pereje. Zaujímavosťou rieky je prepojenie povodia Amazonky s povodím Orinoka prostredníctvom ľavostranného prítoku Casiquiare, ktorá sa vetví a vytvára tak vodnú cestu medzi povodiami. Na rieke je veľa ostrovov a jej názov vznikol podľa tmavého zafarbenia vody. Maximálne prietoky nastávajú od marca do augusta a celoročný prietok dosahuje 28 000 m³/s.
Remeselná živnosť

Remeselná živnosť je druh živnostenského podnikania. Je to živnosť, na ktorej prevádzkovanie je podmienkou odborná spôsobilosť získaná vyučením v odbore. Zoznam týchto živností a konkrétne podmienky v oblasti odbornej spôsobilosti určuje živnostenský zákon v prílohe 1 a § 20 - 21. 
Medzi remeselné živnosti patrí napr.: zámočníctvo, mäsiarstvo, stolárstvo, kaderníctvo a iné.
Hérakleides zo Salamíny

Hérakleides () bol olympijský víťaz v behu na jedno stadion v roku 204 pred Kr.
Hérakleides z cyperskej Salamíny si na 144. olympijských hrách vydobyl víťazstvo v behu na jedno stadion. Pre Hérakleida to mohol byť vrcholný okamih života a možno aj začiatok nového života. Slávu olympijského víťazstva krásne vystihuje spev prvej Pindarovej "Olympijskej ódy", ktorá znie: „"Do ďaleka žiari sláva vydobytá na olympijských hrách, kde bojuje rýchlosť a sila spojená s odvahou o najvýššiu cenu. Kto tam zvíťazí, teší sa po celý život úcte sladkej ako med, ktorá odmieňa úspech. Veď stále a každodenné šťastie je to najlepšie, čo si môže človek priať.""
Menom Hérakleida bola navyše 144. olympiáda (štvorročné obdobie) nazvaná, lebo menom víťazov tejto disciplíny sa olympiády označovali. V starovekom Grécku bol zoznam týchto olympiád spoločne s ich víťazmi zostavený koncom 5. stor. pred Kr. a od 4. stor. pred Kr. ho grécki historici používali pri datovaní. Olympijské víťazstvo Hérakleida je zaznamenané v Eusebiovom diele Kronika (), a to v zozname olympijských víťazov, ktorý vyhotovoval z písomnosti Iulia Africana, autora diel, zachovaných prevažne len vo fragmentoch.
Železničná zastávka Chľaba

Železničná zastávka Chľaba je železničná zastávka na trati Bratislava – Štúrovo v Chľabe, ktorá je v súčasnosti mimo prevádzky. V minulosti ju prevádzkovala Železničná spoločnosť Slovensko a.s. (ZSSK).
Dejiny.
Zastávka v Chľabe vznikla na významnej trati, jednej z najstarších a najdôležitejších v Rakúsko-Uhorsku, no i v Strednej Európe. Trať prepojila Viedeň a Budapešť a od svojho vzniku patrí ku kľúčovým úsekom v sieti ŽSR. K dokončeniu trate došlo 16. decembra 1850, v roku 1904 pribudla druhá koľaj a v roku 1969 elektrická trakcia. Zastávka v Chľabe bola pohraničnou a jej význam výrazne poklesol až po začlenení Slovenska a Maďarska do Schengenského priestoru v roku 2007.
Od mimoriadnej zmeny grafikonu 3. septembra 2006 v Chľabe zastavovali všetky osobné vlaky na trati a jeden pár rýchlikov. Po petícii v obci a tlaku obecného zastupiteľstva vznikla za obecné peniaze a zdroje ŽSR nová zastávka.
Železničné trate.
Cez zastávku prechádzajú vlaky, ktoré smerujú z Budapešti do Štúrova či Bratislavy. Ide o medzinárodné spoje, smerujúce od Budapešti cez Bratislavu do Prahy a Berlína.
Súvisiace stanice.
Zastávka je najbližšie k týmto staniciam:
André Gomes

André Filipe Tavares Gomes (* 30. júl 1993, Grijó, Portugalsko) je portugalský futbalista, ktorý hráva za klub FC Everton v lige Premier League a za Portugalské národné futbalové mužstvo.
V sezóne 2013/2014 ako hráč FC Benfica vyhral treble. V roku 2014 prestúpil do klubu Valencia CF.
Paco Alcácer

Francisco Alcácer García známy aj ako Paco Alcácer (* 30. august 1993, Torrent, Španielsko) je španielsky futbalový útočník a reprezentant, momentálne pôsobiaci v klube FC Barcelona.
Reprezentačná kariéra.
Alcácer bol členom španielskych mládežníckych reprezentácií. S výberom do 19 rokov vyhral Majstrovstvá Európy U19 v rokoch 2011 (vo finále proti Česku - výhra 3:2 po predĺžení - strelil dva góly) aj 2012.
V A-mužstve Španielska debutoval 4. septembra 2014 v priateľskom zápase na Stade de France proti Francúzsku (porážka 0:1).
Premiérový gól strelil o 4 dni neskôr 8. septembra v kvalifikácii na EURO 2016 proti Macedónsku (výhra 5:1), a bol to rovno víťazný gól.
Vo svojom treťom zápase 9. októbra 2014 v tej istej kvalifikácii proti Slovensku ako jediný španielsky strelec prekonal brankára Matúša Kozáčika, na bodový zisk to však nestačilo, favorizovaní Španieli prehrali 1:2.
Samuel Umtiti

Samuel Umtiti (* 30. august 1993, Yaoundé) je profesionálny francúzsky futbalista, ktorý je v súčasnosti na hosťovaní ako obranca v klube US Lecce. Je taktiež súčasťou francúzskeho národného tímu.
Začal svoju kariéru v tímoch mládeže FC Lyon. V januári 2016 prestúpil za 25.mil euro do FC Barcelona.
Zapomenuté výpravy

Zapomenuté výpravy () je štyridsaťdielny televízny cyklus Českej televízie, zameraný na zdokumentovanie výprav česko-slovenských expedícií. Dobrodružné výpravy po stopách priekopníckych bádateľov, geologické, botanické, etnologické či marketingovo zamerané výpravy po celom svete boli sfilmované v rokoch 2004 a 2005 pod taktovkou režisérov Petra Šamánka, Ludvíka Klegu, Miroslava Kačora, Jaroslava Bařinku, Jindřicha Procházku, Petra Lokaja, Jaroslava Večeřu a Jana Bělohlavého. Dobové materiály a zážitky z ciest opisujú priami účastníci ciest.
Pod rovnomenným názvom bola v roku 2016 vydaná rozsiahla (856 strán) kniha, ktorá obsahuje 60 jedinečných výprav, medzi nimi mnohé nesfilmované. Výpravné expedície sú v tlačenej verzii doplnené o nové poznatky a fakty, ktoré pri natáčaní dokumentu neboli známe, príp. boli po odvysielaní dokumentov upresnené.
Olexandr Volodymyrovyč Šovkovskyj

Olexandr Volodymyrovyč Šovkovskyj (; * 2. január 1975, Kyjev, Ukrajina) je bývalý ukrajinský futbalový brankár a reprezentant, odchovanec klubu FK Dynamo v ktorom strávil celu svoju kariéru. Štrnásťkrát vyhral ukrajinskú ligu a s reprezentáciou si zahral štvrťfinále majstrovstiev sveta.
Prosička

Prosička alebo Prosíčka je prírodná pamiatka, ktorá sa nachádza v lese asi severozápadne od mestečka Jimramov v okrese Žďár nad Sázavou v Česku.
Predmet ochrany.
Predmetom ochrany je skalnatý chrbát tvorený dvoma skaliskami s celkovou dĺžkou a výškou až s rozsiahlym kamenným morom a sutinovými svahmi pod skaliskami. Územie PP je dokladom mrazového zvetrávania rulových hornín v chladných obdobiach pleistocénu.
Flóra.
Územie PP je porastené hospodárskym lesom s prevahou smreka obyčajného, primiešaná je borovica lesná ("Pinus sylvestris"), smrekovec opadavý ("Larix decidua") a ojedinele buk lesný ("Fagus sylvatica") a jedľa biela ("Abies alba"). Skaly a sutiny sú porastené lišajníkmi a machorastami.
Fauna.
Územie PP je významným hniezdiskom lesných druhov vtákov, ako je napríklad tesár čierny ("Dryocopus martius"), sova obyčajná ("Strix aluco") a krkavec čierny ("Corvus corax"). Z cicavcov tu žije piskor obyčajný ("Sorax araneus"), jazvec lesný ("Meles meles") a rad ďalších druhov.
Využitie.
Skalné bloky sú sprístupnené po modrej turistickej značke vedúcej z Jimramova cez Javorek do Odranca a z vrcholu je krásny výhľad do údolia riečky Fryšávky. Horolezectvo nie je na skalách povolené.
Vrchol.
Priestor prírodnej pamiatky zaberá vrcholovú časť a časť západného svahu rovnomenného vrchu o nadmorskej výške 739 metrov. Geomorfologicky vrch spadá do celku Hornosvratecká vrchovina, podcelku Žďárské vrchy a okrsku Devítiskalská vrchovina.
Staropavlovský rybník

Staropavlovský rybník je prírodná pamiatka ev. č. 6014 neďaleko obce Pavlov v okrese Žďár nad Sázavou v nadmorskej výške 540546 metrov. Oblasť spravuje AOPK ČR.
Ochrana.
Predmetom ochrany je rybník s výskytom vzácnej vegetácie letnených rybníkov a nadväzujúce mokraďové a rašelinové biotopy, populácie významných druhov rastlín, predovšetkým koleanta útleho "(Coleanthus subtilis)".
Obzor (1889 – 1905)

Obzor je časopis, ktorý vychádzal na Slovensku od 1889.
Obzor, s podnázvom "Časopis pre hospodárstvo, remeslo a domáci život", vychádzal raz mesačne v Ružomberku. Časopis bol pokračovaním Lichardovho Obzoru, hoci začal nové číslovanie ročníkov. V rokoch 1891 až 1899 mal zábavnú prílohu "Pri kozúbku" a "Pod lipou".
Periodicita.
Čísla v zátvorke sú pokračovaním predchádzajúceho Obzoru.
Po roku 1905 pokračoval časopis v roku 1907 ako Obzor (1907 – 1918).
Obzor (1907 – 1918)

Obzor bol týždenník, ktorý vychádzal na Slovensku od roku 1907.
Obzor, s podnázvom "Hospodársky a sociálny týždenník" (od 7. februára 1909 aj "Hazafias tót Hetilap"), vychádzal raz týždenne na Myjave.
Marañón

Marañón môže byť:
Irodalom és Művészet

Irodalom és Művészet bol časopis, ktorý vychádzal na Slovensku od roku 1905.
Irodalom és Művészet bol literárnoumelecký časopis, ktorý vychádzal v Bratislave raz do týždňa. Zodpovedný redaktor bol József Hamvas. Noviny sa tlačili u K. Angermayera v Bratislave.
Periodicita.
Časopis začal vychádzať 10. 12. 1905, prestal vychádzať 14. 1. 1906. Časopis pokračoval ako Fejlödés.